2. Ke mang yo o nang le tshwanelo ya go re bolelela gore re tshwanetse go bua jang le gone leng? 18 “Baperisita, e lego Balefi, wona moloko ka moka wa Lefi, ba se ke ba ngwathelwa kabelo goba bohwa bja Isiraele.+ Ba je dibego tša Jehofa tšeo di fišitšwego ka mollo, bjona bohwa bja gagwe.+ 2 Lefi a se ke a abelwa bohwa gare ga bana babo. Jehofa ke bohwa bja gagwe,+ feela bjalo ka ge a mmoditše. 3 “Seo baperisita ba swanetšego go dula ba se newa ke setšhaba, ba se newa ke bao ba dirago sehlabelo ka poo goba ka nku se se: Moperisita a newe letsogo, mehlagare le mogodu. 4 O mo nee dithakangwaga tša mabele a gago, tša beine ya gago le tša makhura a gago gotee le boya bja mathomo bjo o bo kotilego mohlapeng wa gago wa dihuswane.+ 5 Gobane ke yena yoo Jehofa Modimo wa gago a mo kgethilego mo go meloko ka moka ya gago gore ka mehla a hlankele leineng la Jehofa, yena le barwa ba gagwe.+ 6 “Ge Molefi a ka tšwa go o mongwe wa metse ya gago ka moka ya Isiraele, moo a dutšego gona lebakanyana+ gomme ka baka la ge go na le seo moya wa gagwe o se kganyogago a tla lefelong leo Jehofa a tlago go le kgetha,+ 7 le yena a hlankele leineng la Jehofa Modimo wa gagwe go etša bana babo ka moka, e lego Balefi bao ba emego moo pele ga Jehofa.+ 8 A je kabelo e lekanago le ya bona,+ go sa balwe seo a se hwetšago dilong tšeo a di rekišago dithotong tša borakgolokhukhu ba gagwe. 9 “Ge o tsene nageng yeo Jehofa Modimo wa gago a go neago yona, o se ke wa ithuta go dira dilo tše di šišimišago tša ditšhaba tšeo.+ 10 Go wena go se ke gwa hwetšwa motho yo a fetišago morwa goba morwedi wa gagwe mollong,+ senoge,+ ramalea+ goba motho yo a dirišago dipheko+ goba moloi,+ 11 goba yo a fošago ba bangwe ka meleko+ goba yo a dirišanago le meoya e mebe+ goba sedupe+ goba motho le ge e le ofe yo a botšišago dilo bahung.+ 12 Ka gobane motho yo mongwe le yo mongwe yo a dirago dilo tše ke selo se se šišimišago go Jehofa, gomme ke ka baka la dilo tše tše di šišimišago ge Jehofa Modimo wa gago a raka ditšhaba tšeo pele ga gago.+ 13 O ipontšhe o se na bosodi go Jehofa Modimo wa gago.+ 14 “Ditšhaba tše tšeo o di amogago naga di be di theetša boramalea+ le dinoge;+ eupša ge e le wena, Jehofa Modimo wa gago ga se a go nea selo le ge e le sefe se se swanago le se.+ 15 Jehofa Modimo wa gago o tla go tsošetša moporofeta yo a swanago le nna mo go wena, mo gare ga bana beno—le mo theetšeng+— 16 e le ge a araba tšohle tšeo o di kgopetšego go yena Jehofa Modimo wa gago kua Horebe mohlang le be le kgobokane,+ ge o be o re: ‘Dira gore ke se ke ka kwa lentšu la Jehofa Modimo wa ka gape, dira gore ke se bone mollo wo o mogolo gape, e le gore ke se ke ka hwa.’+ 17 Ke moka Jehofa a re go nna: ‘Tšeo ba di boletšego di a kwala.+ 18 Ke tla ba tsošetša moporofeta yo a swanago le wena gare ga bana babo bona;+ ke tla bea mantšu a ka molomong wa gagwe,+ gomme yena o tla ba botša tšohle tšeo ke tlago go mo laela tšona.+ 19 Ke tla sekiša motho yo mongwe le yo mongwe yo a ka se kego a theetša mantšu ao moporofeta yoo a tlago go a bolela ka leina la ka.+ 20 “‘Eupša ge e le moporofeta yo a gapeletšago go bolela ka leina la ka mantšu ao ke sa mo laelago gore a a bolele+ goba yo a bolelago ka leina la medimo e mengwe,+ yena a bolawe.+ 21 Ge pelong ya gago o ka re: “Re tla tseba bjang mantšu ao a sa bolelwago ke Jehofa?”+ 22 O tla tseba gore mantšu ao ga se ao a boletšwego ke Jehofa ge e ba moporofeta a ka bolela ka leina la Jehofa gomme mantšu ao a se direge goba a se phethege. Moporofeta yoo o a boletše ka boikgodišo.+ A se ke a go tšhoša.’+